CELEX: 32018R1070
Language: ro
Date: 2018-07-26 00:00:00
Title: Regulamentul (UE) 2018/1070 al Consiliului din 26 iulie 2018 de modificare a Regulamentului (UE) 2017/1970 privind stabilirea, pentru anul 2018, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică

31.7.2018   
               
               
                  RO
               
               
                  Jurnalul Oficial al Uniunii Europene
               
               
                  L 194/21
               
            
         REGULAMENTUL (UE) 2018/1070 AL CONSILIULUI
         din 26 iulie 2018
         de modificare a Regulamentului (UE) 2017/1970 privind stabilirea, pentru anul 2018, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     Regulamentul (UE) 2017/1970 al Consiliului (1) stabilește, printre altele, posibilitățile de pescuit pentru heringul din subdiviziunile ICES 30-31 (denumit în continuare „stocul de hering din Golful Botnic”), în conformitate cu Regulamentul (UE) 2016/1139 al Parlamentului European și al Consiliului (2).
                  
               
                     (2)
                  
                  
                     Regulamentul (UE) 2016/1139 a fost modificat prin Regulamentul (UE) 2018/976 al Parlamentului European și al Consiliului (3) în ceea ce privește stocul de hering din Golful Botnic, luând în considerare cele mai recente informații științifice furnizate de ICES.
                  
               
                     (3)
                  
                  
                     În urma acestei modificări la Regulamentul (UE) 2016/1139, posibilitățile de pescuit pentru stocul de hering din Golful Botnic ar trebui majorate.
                  
               
                     (4)
                  
                  
                     Prin urmare, Regulamentul (UE) 2017/1970 ar trebui modificat în consecință.
                  
               
                     (5)
                  
                  
                     Sezonul principal pentru pescuitul de hering folosind taliane începe în luna mai. Pentru ca statele membre să aloce posibilitățile de pescuit la nivel național cât mai curând posibil, prezentul regulament ar trebui să intre în vigoare în ziua următoare datei publicării sale,
                  
               ADOPTĂ PREZENTUL REGULAMENT:
         
            Articolul 1
            În anexa la Regulamentul (UE) 2017/1970, rubrica referitoare la hering din subdiviziunile ICES 30-31 se înlocuiește cu următorul text:
            
               
                           „Specie:
                           
                        
                        
                           Hering
                           
                              Clupea harengus
                           
                        
                        
                           
                              Zona:
                           
                        
                        
                           Subdiviziunile 30-31
                           (HER/30/31.)
                        
                     
                           Finlanda
                        
                        
                           78 351 
                        
                        
                            
                        
                        
                            
                        
                     
                           Suedia
                        
                        
                           17 215 
                        
                        
                            
                        
                        
                            
                        
                     
                           Uniune
                        
                        
                           95 566 
                        
                        
                            
                        
                        
                            
                        
                     
                           TAC
                        
                        
                           95 566 
                        
                        
                            
                        
                        
                           TAC analitică&#x201D;
                        
                     
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iulie 2018.
            
               
                  Pentru Consiliu
               
               
                  Președintele
               
               G. BLÜMEL
            
         
         
            (1)  Regulamentul (UE) 2017/1970 al Consiliului din 27 octombrie 2017 privind stabilirea, pentru anul 2018, a posibilităților de pescuit pentru anumite stocuri de pește și grupuri de stocuri de pește, aplicabile în Marea Baltică, și de modificare a Regulamentului (UE) 2017/127 (JO L 281, 31.10.2017, p. 1).
         
            (2)  Regulamentul (UE) 2016/1139 al Parlamentului European și al Consiliului din 6 iulie 2016 de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului (JO L 191, 15.7.2016, p. 1).
         
            (3)  Regulamentul (UE) 2018/976 al Parlamentului European și al Consiliului din 4 iulie 2018 de modificare a Regulamentului (UE) 2016/1139 în ceea ce privește intervalele mortalității prin pescuit și nivelurile de salvgardare pentru anumite stocuri de hering din Marea Baltică (JO L 179, 16.7.2018, p. 76).